Síðastliðið föstudagskvöld bauð Eyja - og Miklaholtshreppur íbúum Skógarstrandar og Kolbeisstaðarhrepps á boðsball . Boðið var upp á mat , skemmtiatriði og svo að sjálfsögðu á dansleik en það var hljómsveitin Stuðbandalagið sem spilaði . UM 200 manns mættu á boðsballið og veislustjóri kvöldsins var fyrrverandi Eyhreppingur ; Þórólfur Árnason , en hann ólst upp í Söðulsholti . Þá kynntu félagar í ungmennafélaginu Eldborgu nýjan DVD disk með efni síðustu þorrablóta í leikstjórn Gísla Einarssonar . Kristján á Snorrastöðum , formaður Eldborgar færði Svani Guðmundssyni í Dalsmynni fyrsta eintakið af diskinum í tilefni þess að Svanur hefur æði oft verið skotspónn á þorrablótum Kolhreppinga og var því í eins konar aðalhlutverki .